Bambu Hellstedt

Bambu Hellstedt (s. 13. elokuuta 1946 Helsinki) on suomalainen taidemaalari ja teatteriohjaaja. Hän on pitänyt vuodesta 1988 yksityisnäyttelyitä Suomen kaupungeissa, ja niitä on lisäksi järjestetty Ruotsissa, Ranskassa, Italiassa, Etelä-Koreassa, Kiinassa ja Venäjällä. Julkista taidetta hänellä on esillä muun muassa Helsingin Auroran sairaalassa. Hellstedtin töitä kuuluu kansainvälisiin kokoelmiin Ruotsissa, Italiassa, Grönlannissa, Bosnia ja Hertsegovinassa, Libanonissa, Kiinassa ja Etelä-Koreassa.

Hellstedt on suorittanut Tampereen yliopistossa teatteriohjaajan tutkinnon 1972 ja humanististen tieteiden kandidaatin tutkinnon 1977.

Vuonna 2008 Hellstedt osallistui Pekingin vuoden 2008 kesäolympialaisten yhteydessä järjestettyyn Olympic Fine Arts -tapahtumaan.

Lähteet

Aiheesta muualla 
 Viralliset sivut

Suomalaiset taidemaalarit
Suomalaiset performanssitaiteilijat
Vuonna 1946 syntyneet
Elävät henkilöt